Nafarroako Parlamentuko Mahaiak, 2022ko martxoaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Nafarroan energia-komunitateak garatzeari buruz Mikel Asiain Torres jaunak aurkeztutako galdera.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko martxoaren 7an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Mikel Asiain Torres jaunak, Legebiltzarreko Erregelamenduan ezarritakoaren babesean, honako galdera hau aurkezten du, Garapen Ekonomiko eta Enpresarialeko kontseilariak martxoaren 10eko Osoko Bilkuran ahoz erantzun dezan:

Duela egun batzuk, Garapen Ekonomiko eta Enpresarialeko kontseilariak Nafarroan energia-komunitateak arautzeko foru agindu baterako proiektu bat aurkeztu zuen, eta iragarri zuen Nafarroako Gobernuaren gardentasun atarian argitaratuko zela, jendaurreko informazio gisa, Europako araudian ezarritakoari Nafarroan behin betiko bultzada emateko ideiak jasotzeko parte-hartze prozesu bati ekiteko xedez.

Irujo kontseilariak azaldu zuenez, energia-komunitateen garapenaren zenbait alderdi Estatuaren eskumenekoak badira ere, Nafarroako Gobernuaren ustez posible zen bereak diren eskumenak ukitzen dituzten alderdiak arautzeko ekimena baliatzea, alde batetik segurtasun juridikoari eusteko eta, bestetik eta aldi berean, dagoen lege-hutsunea betetzeko.

Energia-komunitateak ezinbesteko zeregina izatekoak dira energia-horniduraren deskarbonizazioranzko paradigma-aldaketan; hori dela eta, horiek garatzeko legeria premiazkoa eta lehentasunezkoa da.

Hori dela-eta, galdera hau egiten diogu Garapen Ekonomiko eta Enpresarialeko kontseilariari, ahoz erantzun dezan:

Zein izanen da aipatu foru aginduaren zeregina Nafarroako energia-komunitateen garapenean?

Iruñean, 2022ko martxoaren 3an

Foru parlamentaria: Mikel Asiain Torres